Előterjesztés száma: 155/2022.   
ELŐTERJESZTÉS
a Képviselő-testület
2022. július hónap 07. napján tartandó rendes ülésére
	Előterjesztés tárgya:
	[bookmark: _Hlk106721298]A Fót 0203/1 hrsz.-ú ingatlan megosztása 

	Előterjesztő:
	Dr. Vass György 
polgármester
	

	Törvényességért felelős:
	dr. Mihályi Zsolt Apor
 jegyző
	

	Készítette:
	Varga Ágnes
mb. vagyongazdálkodási szakreferens
	

	Szakmai szempontból ellenőrizte:
	Vargáné Bolyós Ildikó
városüzemeltetési osztályvezető
	

	Pénzügyi, gazdasági szempontból ellenőrizte:
	dr. Kanti Gábor Gazdasági osztályvezető
	

	Jogi, törvényességi szempontból ellenőrizte:
	Katonáné dr. Ulrich Zsuzsanna 
szabályozási referens
	

	Tárgyalja:
	 PJGB 

	Egyeztetve, tájékoztatva:
	

	Javasolt meghívott:
	-

	A határozati javaslat elfogadásához szükséges szavazattöbbség:
	a.) egyszerű szavazattöbbség    
b.) minősített szavazattöbbség 

	Az előterjesztés zárt kezelését kérjük

Tisztelt Képviselő-testület!

I. Előzmények:

A 0203/1 hrsz.-ú ingatlan megosztására vonatkozó egyeztetések 2013. évre nyúlnak vissza. Fót Város Önkormányzat Képviselő-testülete 101/2014.(II.19.), 102/2014.(II.19.) és 278/2014.(V.21.) KT. határozataival az erdő megosztásáról 2014. évben rendelkezett. 

A megosztáshoz a tervezett kerékpárút kialakítása és az önkormányzat tulajdonrészének lehatárolása miatt volt szükség. 
A kerékpárút területére eső erdőterület termelésből történő kivonását PE/ERDŐ/4708-7/2021. számú határozatával a Pest Megyei Kormányhivatal Földművelésügyi és Erdészeti Főosztálya 2021. évben engedélyezte, mely határozat 4 évig érvényes.  
A tulajdonosok között történt egyeztetések eredményeként elkészült M-41-1/2018 munkaszámú változási vázrajz szerinti telekalakítást a Pest Megyei Kormányhivatal Földhivatali Osztály 4. 830103/2021. számú határozatával engedélyezte, mely határozat 2022. január 26-án vált véglegessé és ettől számított 1 évig érvényes. 

Az engedélyezett változási vázrajz alapján ez évben elkészült a telekalakítással vegyes ingatlan adásvételi szerződés. A szerződést és a telekalakításról szóló változási vázrajzot a Bartos és Pathy-Nagy Ügyvédi Iroda 2022. június 02-án nyújtotta be az Önkormányzathoz, kérték azok aláírását, hogy az ingatlan-nyilvántartásban történő átvezetéssel a folyamat le tudjon záródni.

II. A döntéshez szükséges információk, tájékoztatások:

Fót Város Helyi Építési Szabályairól szóló 33/2019 (IX.26.) Önkormányzati rendelet mellékletét képező szabályozási terv szerint a 0203/1 hrsz.-ú ingatlan területét szabályozási vonal érinti, mely lehatárolja a szabályozási terven ábrázolt, tervezett kerékpárút területét. A változási vázrajz a szabályozási tervnek megfelel. A Pest Megyei Kormányhivatal Földhivatali Osztály 4. a telekalakítást 830103/2021. számú határozatával engedélyezte. Az ingatlan-nyilvántartásban történő átvezetésre a határozat értelmében 1 évig van lehetőség. Az átvezetésre irányuló kérelemhez az ingatlan tulajdonosai között létrejött szerződést és a tulajdonosok által aláírt változási vázrajzot mellékelni kell. 

Fót Város Önkormányzatának a 0203/1 hrsz -ú ingatlannak 6816/171210 részben tulajdonosa. A benyújtott szerződés értelmében az önkormányzat kizárólagos, 1/1 hányadú tulajdonába kerül a szabályozási terv szerinti út területébe tartozó, a telekalakítás során kialakuló 0203/7 és 0203/8 hrsz-ú, kivett út megnevezésű ingatlanokon kívül a 0203/12 hrsz.-ú erdő megnevezésű ingatlan. 

Az önkormányzat tulajdonába kerülő ingatlanok területe 1 ha 4146 m2. A 0203/1 hrsz ingatlan 35.5597 m2 alapterületének az önkormányzat tulajdonában álló 6816/171210 hányada 1 ha 4156 m2. Így a szerződés jóváhagyását követően az önkormányzat tulajdonában álló terület 10 m2-rel csökken, azonban a kerékpárút erre az ingatlanra eső területe kisajátítási eljárás lefolytatása nélkül alakulhat ki. 

A szerződés szerint a telekalakítás során kialakuló többi ingatlan (0203/9, 0203/10, 0203/11 hrsz.) tulajdonosai körében az adásvételt követően változások történnek, ezek azonban nem érintik az önkormányzat tulajdonába kerülő 0203/7, 0203/8 és 0203/12 hrsz.-ú ingatlanokat.

Az Önkormányzat vagyonáról és egyes vagyontárgyak feletti tulajdonosi jogok gyakorlásának szabályairól szóló 12/2013. (III. 20.) önkormányzati rendelet (továbbiakban: Vagyonrendelet) 3. számú melléklet 179. pontja a 0203/1 hrsz.-ú ingatlant a forgalomképes ingatlanok közé sorolja. 
A Vagyonrendelet 15. § (1) bekezdése értelmében:
„A forgalomképes önkormányzati (nemzeti) vagyon részét képező ingó és ingatlan megszerzéséről és elidegenítéséről a Képviselő-testület dönt. 
A Képviselő-testület döntéséhez minősített többség szükséges.”

A fentiek alapján a következő határozati javaslatokat terjesztem a Tisztelt Képviselő-testület elé.

[bookmark: _Hlk20984187]III. Határozati javaslatok:

…/2022.(VII.7) KT-határozat

1./ Fót Város Önkormányzat Képviselő-testülete jóváhagyja, hogy Fót Város Önkormányzatának résztulajdonában álló, 0203/1 hrsz.-ú ingatlan megosztásra kerüljön és a kialakuló ingatlanok közül a 0203/7, 0203/8 és 0203/12 hrsz-ú ingatlanok az önkormányzat kizárólagos tulajdonába kerüljenek, ezért felhatalmazza a Polgármestert, hogy az ezt rögzítő Telekalakítással Vegyes Ingatlan Adásvételi szerződést aláírja.

2./Fót Város Önkormányzat Képviselő-testülete jóváhagyja, hogy Fót Város Önkormányzatának résztulajdonában álló, Fót 0203/1 hrsz.-ú ingatlan megosztásra kerüljön, ezért felhatalmazza a Polgármestert, hogy a megosztásról készült változási vázrajzot jóváhagyólag aláírja.

Felelős: 1./-2./ pont: polgármester 
Határidő: 1./ és 2./ pont: azonnal

Jogszabályi hivatkozás: 

· Az Önkormányzat vagyonáról és egyes vagyontárgyak feletti tulajdonosi jogok gyakorlásának szabályairól szóló 12/2013. (III. 20.) önkormányzati rendelete 
· Fót Város Helyi Építési Szabályairól szóló 33/2019 (IX.26.) Önkormányzati rendelete 
· Az Önkormányzat vagyonáról és egyes vagyontárgyak feletti tulajdonosi jogok gyakorlásának szabályairól szóló 12/2013. (III. 20.) önkormányzati rendelete (továbbiakban: Vagyonrendelet) 15. §. (1) 


Az előterjesztés mellékletei:
1. sz. melléklet: M-41-1/2018 számú változási vázrajz a Fót 0203/1 hrsz.-ú földrészlet megosztásáról
2. sz. melléklet: Fót Város Helyi Építési Szabályairól szóló 33/2019 (IX.26.) Önkormányzati rendelet mellékletét képező szabályozási terv 0203/1 hrsz.-ú ingatlant érintő részlete
3. sz. melléklet: Pest Megyei Kormányhivatal Földművelésügyi és Erdészeti Főosztály PE/ERDŐ/4708-7/2021. számú határozata
4. sz. melléklet: Pest Megyei Kormányhivatal Földhivatali Osztály 4. 830103/2021. számú határozata

